फिर एक जगह लिखा था; 'आपकी टिप्पणियों से हमें लिखने की प्रेरणा मिलती है.' ये वाक्य पढ़कर लगा जैसे समीर भाई की सादगी के पहाड़ के नीचे दब गए. समीर भाई को आज भी प्रेरणा पाठकों की टिप्पणियों से मिलती है. हमारे बंगाल में इसे कहते हैं; विनोयेर ओहोंकार, मतलब 'विनय का अंहकार'. वैसे इसे पढ़कर मुझे अमिताभ बच्चन साहब के बोल याद आ गए. जब भी उन्हें इंटरव्यू में देखता हूँ, अक्सर ये कहते हुए सुने जाते हैं; "देखिये, हम तो मजदूर हैं. हम यहाँ आते हैं. कैमरे के सामने काम करते हैं और अपना पारिश्रमिक लेकर चले जाते हैं. हम कोई बड़े कलाकार नहीं हैं." ठीक समीर भाई की तरह, जिन्हें आज भी पाठकों की टिप्पणियों से प्रेरणा मिलती हैं.